ธนาคารออมสิน จัดงานวันออมแห่งชาติ  มอบกระปุกออมสินคัมภีร์แห่งการออม เมื่อฝากด้วยตัวเอง 500 บาทขึ้นไป
ธนาคารออมสิน จัดงานวันออมแห่งชาติ มอบกระปุกออมสินคัมภีร์แห่งการออม เมื่อฝากด้วยตัวเอง 500 บาทขึ้นไปนายชาติชาย พยุหนาวีชัย ผู้อำนวยการธนาคารออมสิน เปิดงานวันออมแห่งชาติ 31 ตุลาคม 2562 ณ ธนาคารออมสิน สำนักงานใหญ่ ภายใต้แนวคิด “คัมภีร์แห่งการออม GSB : Secrets of Successful Savers” เพื่อสร้างแรงบันดาลใจในการวางแผนชีวิตสู่เป้าหมาย ปลูกฝังและสร้างจิตสำนึกให้ประชาชนตระหนักในความสำคัญของการประหยัดอดออม และส่งเสริมวินัยทางด้านการออม โดยในปีนี้มีการแจกกระปุกออมสินคัมภีร์แห่งการออม มอบให้ผู้ฝากเงินด้วยตัวเอง หรือเปิดบัญชีใหม่ ตั้งแต่ 500 บาทขึ้นไป ณ ธนาคารออมสินทุกสาขาทั่วประเทศ ตั้งแต่เวลา 8.30 น.-15.30 น. คาดการณ์ว่าจะมีประชาชนมาร่วมฝากเงินราว 5-8 แสนราย มูลค่าเงินฝากรวม 2,000-3,000 ล้านบาท ปัจจุบันเงินออมของธนาคารออมสินมีอยู่ 2.31 ล้านล้านบาท โดยคาดว่าในช่วงสิ้นปีนี้จะมีเงินฝากเพิ่มขึ้นอีก 70,000-80,000 ล้านบาทขณะที่ข้อมูลจากศูนย์วิจัยธนาคารออมสินพบว่า การออมของประเทศไทยยังขยายตัวที่ร้อยละ 3.4 มีเงินฝากสะสมในสถาบันรับฝากเงินอยู่ที่ 18 ล้านล้านบาท เงินออมเพื่อการลงทุนจำนวน 9.9 ล้านล้านบาท เงินสำรองประกันภัย 2.7 ล้านล้านบาท โดยความท้าทายของสังคมไทยคือ การเข้าสู่สังคมผู้สูงอายุ ซึ่งประชากรที่มีอายุ 60 ปีขึ้นไปกว่าร้อยละ 50 พึ่งพิงรายได้จากลูกหลานเท่านั้นคิดเป็นอัตราส่วนคน 3 คนต้องเลี้ยงดูคน 5 คนจึงมีความจำเป็นที่ต้องส่งเสริมการออมในกลุ่มผู้สูงอายุ ด้านสถานการณ์การออม